Jordskjelv rammet Vestlandet
- Jeg kan bekrefte at drønnet folk kjente var et jordskjelv. Tallene viser at det hadde 3,1 og 3,5 i styrke, sier Johannes Schweizer ved NORSAR på Kjeller til VG Nett. Schweizer forteller beboere på Vestlandet ikke har noe å bekymre seg for. - Dette er ikke et høyt tall. Slike jordskjelv skjer ikke ofte, og hvis det skjer er de ikke så kraftig. Jordskjelvet skjedde klokken 20:22 onsdag kveld, litt nord for Haugesund. Ifølge Kuvvet Atakan, som er en av landets fremste eksperter på jordskjelv hadde skjelvet en magnitude på 3,5 og at episenteret ligger 59,5 grader nord og 5,6 grader øst.Ifølge professor Kuvvet Atakan ved Institutt for Geovitenskap var skjelvet det sterkeste på 23 år i området siden 1989. - I 1989, for 23 år siden, målte skjelvet 4,2, opplyser Atakan til Bergens Tidende.Flere beboere i Haugesund-området merket jordskjelvet som rystet Vestlandet onsdag kveld. Det var like før 20.30 at flere bekymrede VG Nett-lesere ringte tipstelefonen for å fortelle om det de opplevde. - Jeg kom ut fra dusjen da hele huset begynte å riste, og det klirret i glass. Det var ganske ekkelt, det er jo ikke hverdagskost det her, sier Daniel Eik fra Haugesund til VG Nett. Også i Etne, flere mil unna, ble jordskjelvet merket. - Hele huset ristet. Det må ha vært et jordskjelv, mener Gerd Stølås.Også politiet har merket et drønn. - Vi hørte et drønn for noen minutter siden, men vi vet ikke hva dette kan være. Vi har ikke fått melding om at noen er skadet, sier operasjonsleder Jan Magne Østebøvik i Haugaland og Sunnhordland politidistrikt til VG Nett. Han forteller at de har mottatt telefoner fra hele politidistriktet.
Et jordskjelv på mellom 3,1 og 3,5 i styrke rammet store deler av Vestlandet onsdag kveld.